Ludvig Johannes Lindemann

Ludvig Johannes Lindemann (født 31. januar 1893, død 1963) var en norsk kjemiker, ekspert på kolloid-kjemi.Lindemann, Ludvig Mathias i Hvem er Hvem, 1948.

Etter examen artium 1910 var han blant annet assisterende foreleser ved Universitetet i Oslo fra 1917 til 1922, der han fikk en cand.real. i 1921 på avhandlingen Zur Kenntnis der Stabilitätsverhältnisse bei Platin-Organosolen.Johs. Lindemann, Zur Kenntnis der Stabilitätsverhältnisse bei Platin-Organosolen, Kolloid-Zeitschrift, Juli 1921, bind 29, nummer 1, side 1-16. I 1922 begynte han som privat dosent ved Norges landbrukshøgskole, samtidig som han innledet en periode som universitetsstipendiat i kolloidkjemi fra 1922 til 1927 som brakte ham en dr.philos. i 1927 på avhandlingen Bidrag til  fruktsafters kolloidkjemi.  I stipendperiodan gjestet han Uppsala universitet og den i 1909 nobelpris-vinnende professor Wilhelm Ostwald (1853–1932) ved Universitetet i Leipzig. Ludvig ble professor i kolloidkjemi i 1928 og var formann i Norsk kjemisk selskap fra 1929 til 1932. I november 1947 holdt han radioforedrag i NRK om Materiallære: Hva skjer når vi vasker?Radioprogrammet i VG den 6., 10. og 11. november 1947. Han ga seg i 1959.Dødsfall, en nekrolog i VG den 13. september 1963.

Han var sønn av Ole Andreas Lindeman (1851–1917) og Christine (Kitty) Johansen (1855). Faren var prest, sønn av organisten Ludvig Mathias Lindeman av Lindeman (slekt). I 1922 giftet han seg med Thora Dæhlin (1895–) fra Oslo.

 Referanser 

Kategori:Norske kjemikere
Kategori:Norske kjemiprofessorer
Kategori:Professorer ved Norges landbrukshøgskole